PRÍLOHA II

CIELE RIADENIA KVALITY ÚDAJOV, UPLATŇOVANIE VÝHRAD, ATRIBÚTY, ZÁKLAD PRE HRANIČNÉ HODNOTY RIADENIA KVALITY ÚDAJOV A HARMONOGRAM

Rámec pre riadenie kvality údajov centralizovanej databázy cenných papierov (CSDB) je založený jednak na cieľoch riadenia kvality údajov, ktoré predstavujú hraničné hodnoty na posúdenie kvality výstupných tokov údajov, a jednak na metrike riadenia kvality údajov, ktorými sa meria úroveň, na ktorú sa dosiahol určitý cieľ riadenia kvality údajov, a tým sa identifikujú a prioritizujú v prípade každého príslušného cieľa riadenia kvality údajov, ktoré výstupné toky údajov treba overiť a v akom poradí. Je založený aj na hraničných hodnotách riadenia kvality údajov, ktoré vymedzujú minimálnu úroveň overovania, ktorá sa musí vykonať v súvislosti s určitým cieľom riadenia kvality údajov, a na výhradách k riadeniu kvality údajov, ktoré sú identifikované prostredníctvom osobitného pravidla a ktoré predstavujú (potenciálne) problémy s kvalitou údajov, ktoré sa majú overiť alebo odstrániť, aby sa dosiahla príslušná hraničná hodnota riadenia kvality údajov.

Ciele riadenia kvality údajov, metrika riadenia kvality údajov, uplatňovanie výhrad k riadeniu kvality údajov, atribúty a základ pre hraničné hodnoty riadenia kvality údajov sú uvedené v nasledujúcej tabuľke. V CSDB bude k dispozícii pre každý cieľ riadenia kvality údajov zoznam výhrad k riadeniu kvality údajov, ktoré sa musia overiť, aby sa dosiahla hraničná hodnota riadenia kvality údajov. ECB a národné centrálne banky členských štátov, ktorých menou je euro (ďalej len „národné centrálne banky“), overia výhrady k riadeniu kvality údajov vymedzené v tejto prílohe, v prípade ktorých sa v CSDB uplatňujú pravidlá týkajúce sa výhrad k riadeniu kvality údajov.

Tabuľka 1

Cieľ riadenia kvality údajov Metrika riadenia kvality údajov Uplatňovanie výhrad k riadeniu kvality údajov Atribúty výstupných tokov údajov Základ pre hraničné hodnoty riadenia kvality údajov Cieľ 1: Stabilita údajov – údaje o stavoch Koncepcia: Metrika sa vymedzí pre každú kombináciu krajina rezidentskej príslušnosti/sektor ako objemom vážený „index zmeny“, vážený peňažnými sumami. Hodnota indexu 1 vyjadruje, že príslušný atribút sa nezmenil pre žiadny z podkladových cenných papierov, kým hodnota indexu 0 vyjadruje, že príslušný atribút sa zmenil pre všetky cenné papiere. Ak index klesne pod 1, jednotlivé cenné papiere sa označia so zmeneným atribútom, ktorý spôsobil pokles indexu, aby sa overila zmena, kým sa dosiahne hraničná hodnota. Udalosti, ktoré spôsobujú zmenu indexu: Pri jednorazových atribútoch sa každý medzimesačný rozdiel v atribúte považuje za spôsobujúci zmenu indexu. Pri pokračujúcich atribútoch sa každý medzimesačný rozdiel väčší ako stanovená hraničná hodnota považuje za spôsobujúci zmenu indexu. Pokrytie: Táto metrika riadenia kvality údajov pokrýva všetky akcie investičných fondov, majetkové a dlhové cenné papiere vrátane certifikátov. Cieľ 1 posudzuje stabilitu údajov o stavoch. Každý medzimesačný rozdiel, ktorý spôsobuje zmenu indexu, spúšťa výhradu k riadeniu kvality údajov pre atribúty výstupných tokov údajov, na ktoré sa vzťahuje cieľ 1. Neoverené výhrady k riadeniu kvality údajov nesmú znížiť podiel stabilných údajov pod hraničnú hodnotu riadenia kvality údajov pre žiadny z nasledujúcich sektorov emitenta v Európskom systéme účtov (ESA 2010) (2): — S.11 „nefinančné korporácie“ — S.121 „centrálna banka“ — S.122 „korporácie prijímajúce vklady okrem centrálnej banky“ — S.123 „fondy peňažného trhu“ — S.124 „investičné fondy iné ako fondy peňažného trhu“ — S-125 „ostatní finanční sprostredkovatelia okrem poisťovacích korporácií a penzijných fondov“ — S.126 „finančné pomocné inštitúcie“ — S.127 „kaptívne finančné inštitúcie a požičiavatelia peňazí“ — S.128 „poisťovacie korporácie“ — S.129 „penzijné fondy“ — S.13 „verejná správa“ Explicitné atribúty: Issue date, maturity date for debt, nominal currency, quotation basis, ESA 2010 instrument classification, primary asset classification 2, CSDB issuer identifier, issuer domicile country, (1) ESA 2010 issuer sector, issuer European Classification of Economic Activities (NACE) classification, entity status, amount outstanding, number outstanding, security status, coupon-related attributes, accrued income factor, price value, price value type, monthly average price, issue price, redemption price, instrument supplementary information, last split factor, last split date. Nesplatené čiastky alebo trhová kapitalizácia v eurách, vyjadrené ako podiel na údajoch o stavoch. Cieľ 2: Presnosť údajov – agregovaná štatistika CSEC Koncepčné pozadie: Agregovaná štatistika CSEC pre stavy na konci mesiaca a mesačné toky sa zostavuje z výstupných údajov CSDB denne, ako sa uvádza v prílohe IV k tomuto usmerneniu. Keďže agregovaná štatistika CSEC pozostáva z veľkého počtu rôznych agregátov vrátane agregátov vyššej úrovne a prekrývajúcich sa agregátov, overovanie agregovanej štatistiky CSEC sa musí zamerať na súbory „prioritných sérií CSEC“, t. j. na agregovanú štatistiku CSEC najnižšej úrovne, na ktorú sa vzťahujú požiadavky riadenia kvality údajov, ako sa uvádza v prílohe IV k tomuto usmerneniu. Overením súborov prioritných sérií sa zabezpečí, aby sa overili aj všetky agregáty vyššej úrovne, ktoré sú založené na týchto sériách, a do značnej miery aj súvisiace prekrývajúce sa agregáty. Koncepcia: Pre každú krajinu musí metrika identifikovať „prioritné série CSEC“ a musí ich ako percentuálny podiel nesplatených čiastok alebo trhovej kapitalizácie priradiť k agregátom za celú ekonomiku pre stavy v trhovej hodnote za danú krajinu. Prístup k rozčleneným údajom musí byť možný na úrovni jednotlivých cenných papierov, z ktorých vychádza agregovaná štatistika CSEC. Súbory prioritných sérií CSEC sa musia overovať a potvrdzovať, až kým sa nedosiahne hraničná hodnota. Pokrytie: Metrika pokrýva dlhové cenné papiere a kótované akcie, ktoré patria do rozsahu agregovanej štatistiky CSEC. Cieľ 2 posudzuje kvalitu údajov agregovanej štatistiky CSEC Každá prioritná séria CSEC pre dlhové cenné papiere a kótované akcie spúšťa výhradu k riadeniu kvality údajov pre cieľ 2. Neoverené výhrady k riadeniu kvality údajov nesmú prekročiť hraničnú hodnotu riadenia kvality údajov pre dlhové cenné papiere a kótované akcie. Implicitné atribúty: Issue date, maturity date for debt, nominal currency, quotation basis, ESA 2010 instrument classification, primary asset classification 2, issuer domicile country, (3) ESA 2010 issuer sector, entity status, amount outstanding, number outstanding, tranche amount, tranche issue date, tranche issue price, security status, coupon-related attributes, price value, issue price, redemption price, instrument supplementary information. Stavy prioritných sérií CSEC v trhovej hodnote vyjadrené ako podiel stavov agregátov CSEC za celú ekonomiku danej krajiny v trhovej hodnote (samostatne vypočítané pre agregáty dlhových cenných papierov a kótovaných akcií). Cieľ 3a: Presnosť údajov – podpora správneho priradenia sektora a extrakcie údajov emitentom Koncepčné pozadie: CSDB spája informácie o emitentovi a o nástroji na relačnom základe, ktorý možno opísať ako „jeden k mnohým“, t. j. jeden emitent môže byť spojený s mnohými nástrojmi, kým každý nástroj je spojený len s jedným emitentom. Toto spojenie medzi emitentom a nástrojom sa uskutočňuje prostredníctvom jednotlivých identifikátorov emitenta poskytnutých rôznymi poskytovateľmi vstupných údajov. Tieto identifikátory sa u jednotlivých poskytovateľov údajov líšia, keďže zatiaľ neexistuje spoločná norma, ale mali by byť konzistentné. Ak poskytovatelia vstupných údajov poskytujú nekonzistentné (kolízne) identifikátory emitenta pre ten istý nástroj, t. j. ak nie je zhoda v emitentovi, nástroj nemožno priradiť jednoznačnému emitentovi a skončí v „kolíznej skupine“. Kolízne skupiny možno stále správne klasifikovať podľa krajiny a sektora, ale chýba nesporné spojenie s príslušným emitentom nástroja. Nástroje v kolíznych skupinách zabraňujú nespornej a spoľahlivej extrakcii všetkých nástrojov vydaných určitým emitentom. Nástroje v kolíznych skupinách zvyšujú riziko nesprávnej klasifikácie podľa krajiny rezidentskej príslušnosti alebo sektora. Koncepcia: Pre každú krajinu rezidentskej príslušnosti musí metrika identifikovať nástroje v kolíznych skupinách a dávať ich do súvislosti so všetkými nástrojmi pre danú krajinu s použitím percentuálneho podielu, pokiaľ ide o ich počet alebo pokiaľ ide o ich peňažnú hodnotu. Pokrytie: Metrika pokrýva všetky nástroje v CSDB. Cieľ 3a posudzuje správnu identifikáciu populácie emitenta. Akýkoľvek rozpor týkajúci sa emitenta nástroja, t. j. nástroje v „kolíznych skupinách“, spúšťa výhradu k riadeniu kvality údajov pre cieľ 3a. Ak existuje výhrada k riadeniu kvality údajov, hodnotové vyjadrenie nástrojov pre túto výhradu nesmie prekročiť hraničnú hodnotu riadenia kvality údajov. Explicitné atribúty: Identifikátor emitenta, ktorý je použitý na zoskupovanie. Nesplatené čiastky a trhová kapitalizácia v eurách týkajúce sa nástrojov v kolíznych skupinách, vyjadrené ako percentuálny podiel na všetkých nástrojoch. Cieľ 3b: Presnosť údajov – podpora správneho priradenia sektora a extrakcie údajov emitentom Koncepčné pozadie: CSDB spája informácie o emitentovi a o nástroji na relačnom základe, ktorý možno opísať ako „jeden k mnohým“, t. j. jeden emitent môže byť spojený s mnohými nástrojmi, kým každý nástroj je spojený len s jedným emitentom. Toto spojenie medzi emitentom a nástrojom sa uskutočňuje prostredníctvom jednotlivých identifikátorov emitenta poskytnutých rôznymi poskytovateľmi vstupných údajov. Tieto identifikátory sa u jednotlivých poskytovateľov údajov líšia, keďže zatiaľ neexistuje spoločná norma, ale mali by byť konzistentné. Ak žiadny poskytovateľ vstupných údajov neposkytne identifikátor pre určitý nástroj, existuje riziko, že tento nástroj nebude priradený jednoznačnému emitentovi a skončí v „samostatnej skupine“, v ktorej bude len tento nástroj. Samostatné skupiny možno stále správne klasifikovať podľa krajiny a sektora, ale chýba nesporné spojenie s príslušným emitentom nástroja. Nástroje v samostatných skupinách zabraňujú nespornej a spoľahlivej extrakcii všetkých nástrojov vydaných určitým emitentom. Nástroje v samostatných skupinách zvyšujú riziko nesprávnej klasifikácie podľa krajiny rezidentskej príslušnosti alebo sektora, berúc do úvahy, že sú často poskytnuté s neúplnými informáciami. Koncepcia: Pre každú krajinu rezidentskej príslušnosti musí metrika identifikovať nástroje v samostatných skupinách a dávať ich do súvislosti so všetkými nástrojmi pre danú krajinu s použitím percentuálneho podielu, pokiaľ ide o ich počet alebo pokiaľ ide o ich peňažnú hodnotu. Pokrytie: Metrika pokrýva všetky nástroje v CSDB. Cieľ 3b posudzuje správnu identifikáciu populácie emitenta. Nedostatok dôveryhodných informácií o emitentovi nástroja, t. j. nástroje v „samostatných skupinách“, spúšťa výhradu k riadeniu kvality údajov pre cieľ 3b. Ak existuje výhrada k riadeniu kvality údajov, hodnotové vyjadrenie nástrojov pre túto výhradu nesmie prekročiť hraničnú hodnotu riadenia kvality údajov. Explicitné atribúty: Identifikátor emitenta, ktorý je použitý na zoskupovanie. Nesplatené čiastky a trhová kapitalizácia v eurách týkajúce sa nástrojov v samostatných skupinách, vyjadrené ako percentuálny podiel na všetkých nástrojoch.

ECB a národné centrálne banky sú povinné pri plnení svojich úloh podľa článku 8 tohto usmernenia dodržiavať tento harmonogram pre overovanie výhrad k riadeniu kvality údajov a odstránenie problémov s kvalitou údajov pre ciele riadenia kvality údajov 1, 2, 3a a 3b:

Tabuľka 2

Typ riadenia kvality údajov Referenčné mesiace, ktorých sa týka riadenie kvality údajov Druh údajov, na ktoré sa vzťahuje riadenie kvality údajov Ciele riadenia kvality údajov, v prípade ktorých sa musia overiť výhrady a odstrániť problémy s kvalitou údajov Lehota na overenie všetkých výhrad, aby sa dosiahli hraničné hodnoty riadenia kvality údajov Počiatočné riadenie kvality údajov Referenčný mesiac aktuálneho cyklu zostavovania štatistiky Výstupné toky údajov v prehľade ku koncu mesiaca Ciele riadenia kvality údajov 1, 3a a 3b Koniec tretieho pracovného dňa nasledujúceho po referenčnom mesiaci, ktorého sa týka počiatočné riadenie kvality údajov Počiatočná agregovaná štatistika CSEC Cieľ riadenia kvality údajov 2 Koniec siedmeho pracovného dňa nasledujúceho po referenčnom mesiaci, ktorého sa týka počiatočné riadenie kvality údajov Pravidelné riadenie kvality údajov Všetky predchádzajúce referenčné mesiace Výstupné toky údajov Ciele riadenia kvality údajov 1, 3a a 3b Koniec tretieho pracovného dňa nasledujúceho po referenčnom mesiaci, ktorého sa týka počiatočné riadenie kvality údajov Pravidelná agregovaná štatistika CSEC Cieľ riadenia kvality údajov 2 Koniec siedmeho pracovného dňa nasledujúceho po referenčnom mesiaci, ktorého sa týka počiatočné riadenie kvality údajov

Konkrétny príklad harmonogramu overovania výhrad k riadeniu kvality údajov a odstránenia problémov s kvalitou údajov pre ciele riadenia kvality údajov 1, 2, 3a a 3b je uvedený v nasledujúcom diagrame. Príklad ilustruje prípad cyklu zostavovania štatistiky za referenčný mesiac jún 2022. V tomto prípade sú ECB a národné centrálne banky povinné vykonať počiatočné riadenie kvality údajov týkajúce sa výhrad k riadeniu kvality údajov za referenčný mesiac jún 2022 do tretieho pracovného dňa v júli 2022 v prípade výhrad k riadeniu kvality údajov pre ciele riadenia kvality údajov 1, 3a a 3b a do siedmeho pracovného dňa v júli 2022 v prípade výhrad k riadeniu kvality údajov pre cieľ riadenia kvality údajov 2. Podobne sú ECB a národné centrálne banky povinné vykonať pravidelné riadenie kvality údajov týkajúce sa výhrad k riadeniu kvality údajov za referenčný mesiac máj 2022 a predchádzajúce referenčné mesiace do tretieho pracovného dňa v júli 2022 v prípade výhrad k riadeniu kvality údajov pre ciele riadenia kvality údajov 1, 3a a 3b a do siedmeho pracovného dňa v júli 2022 v prípade výhrad k riadeniu kvality údajov pre cieľ riadenia kvality údajov 2.

Obrázok:

Príklad harmonogramu overovania výhrad k riadeniu kvality údajov za referenčný mesiac jún 2022.

(1) Vytvorený nariadením (EÚ) č. 549/2013.

(2) Vstupné údaje pre atribúty emitenta sa pravidelne posielajú do CSDB z Registra údajov o inštitúciách a pridružených osobách (RIAD) v súlade s článkom 4 tohto usmernenia.

(3) Input data for issuer attributes is transmitted to the CSDB from the RIAD data set on a regular basis. RIAD input data is linked with the CSDB data in accordance with Article 4(7) of this Guideline.